De nordjyske falckreddere har haft travlt siden Urd kom forbi. Omkring 80 opgaver har de været ude på siden stormen begyndte mandag aften. Det fortæller Louis Honore, der er kommunikationschef ved Falck. - Langt de fleste af vores opgaver har været at fjerne væltede træer. Især dem, som har generet trafikken, siger Louis Honore. Ud over de mange væltede træer har der også været henvendelser om væltede skilte og lysmaster ligesom tagsten og julebelysning har været på afveje. Nordjylland er sluppet for alvorlige ulykker er meldingen fra politiet.

Opsummering:
Stormen Urd har raseret, og det har givet de nordjyske falckreddere sved på panden. I alt har Falck været ude på omkring 80 opgaver, hvoraf de fleste var væltede træer.